༄༅།།བདུན་ཕྲག་འདིའི་གཟའ་པ་སངས་ཉིན་ལྷོ་བྱང་ཀོ་རི་ཡའི་འགོ་ཁྲིད་རྣམ་གཉིས་ས་མཚམས་ཀྱི་ཞི་བདེའི་ཁང་དུ་ཐུག་འཕྲད་གྲོས་མོལ་བྱེད་ཀྱི་ཡོད་པ་དང་།ཕྱི་ཟླ་༤་ཚེས་༢༣་ཉིན་ལྷོ་ཀོ་རི་ཡའི་གཞུང་གིས་རང་གི་ས་མཚམས་སུ་བྱང་ཀོ་རི་ཡར་ཁ་གཏད་ནས་བཙུགས་ཡོད་པའི་རྒྱང་བསྒྲགས་རྣམས་གློག་སྒོ་བརྒྱབ་སྟེ།གཟའ་འཁོར་འདིའི་ལྷོ་བྱང་ཀོ་རི་ཡའི་ཆེས་མཐོའི་འགོ་ཁྲིད་གཉིས་ཀྱི་ཐུག་འཕྲད་གྲོས་མོལ་ལ་འགལ་རྐྱེན་མི་འབྱུང་བའི་གཟབ་ནན་བྱེད་ཀྱི་ཡོད་པ་དང་།༢༠༡༦་ནས་བཟུང་སྟེ་ལྷོ་ཀོ་རི་ཡའི་གཞུང་གིས་རང་གི་ས་མཚམས་སུ་བཙུགས་ཡོད་པའི་རྒྱང་བསྒྲགས་ནང་དུ་བྱང་ཀོ་རི་ཡར་དེང་སྐབས་ཀྱི་གླུ་གཞས་རྒྱང་སྲིང་བྱ་རྒྱུ་མཚམས་བཞག་མེད་ཅིང་།བྱང་ཀོ་རི་ཡའི་གཞུང་གིས་ཀྱང་ལྷོ་ཀོ་རི་ཡར་ཁ་གཏད་ནས་རླུང་འཕྲིན་རྒྱང་བསྒྲགས་དང་ལྒང་བུ་ཆེན་པོར་ལྷོ་ཀོ་རི་ཡར་ཁ་རྡུང་གཏོང་བའི་ཡིག་ཆ་བཏགས་ནས་ལྷོ་ཕྱོགས་སུ་གཏོང་གི་ཡོད་པ་དང་།ལྷོ་ཀོ་རི་ཡའི་གཞུང་འབྲེལ་མི་སྣ་ཞིག་གིས་ང་ཚོས་བྱང་ཀོ་རི་ཡར་རྒྱང་བསྒྲགས་གཏོང་རྒྱུ་མཚམས་འཇོག་བྱས་པར་བྱང་ཀོ་རི་ཡའི་ཕྱོགས་ནས་ཀྱང་བཟང་ལན་སློག་སྟེ་ཆབ་སྲིད་ཀྱི་དྲིལ་བསྒྲགས་བྱ་རྒྱུ་མཚམས་འཇོག་བྱ་ཐུབ་པའི་རེ་བ་ཡོད་ཅེས་བཤད་འདུགཡོན་ཧོབ་གསར་འགྱུར་ལས་ཁང་གིས་བྱང་ཀོ་རི་ཡས་དངོས་སུ་ཁྱབ་བསྒྲགས་མ་བྱས་ཀྱང་ལྷོ་ཀོ་རི་ཡར་ཁ་གཏད་ནས་བཙུགས་ཡོད་པའི་རྒྱང་བསྒྲགས་མང་པོ་ཞིག་གློག་སྒོ་བརྒྱབ་ཟིན་པ་དང་།